Diari Oficial de la Generalitat Valenciana


Sumari del DOGV 5253, del 08-05-2006 (2006/4423)

Exposició pública del pla director de xarxa d'evacuació d'aigües pluvials de la zona nord-oest de la ciutat.
------------------------------------------------------------------------------------------------------------

### Dades del document

Número de DOGV
:   5253

Data del DOGV
:   08-05-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4423


Organisme emissor
:   Ajuntament de Castelló de la Plana

Tipus de document
:   Anunci

Exposició pública del pla director de xarxa d'evacuació d'aigües pluvials de la zona nord-oest de la ciutat. [2006/X4423]  
L'Ajuntament de Castelló de la Plana, en sessió plenària duta a terme en data 23 de febrer de 2006, va adoptar el següent acord:  
.1.) Vist l'expedient que s'està tramitant per a aprovar el Pla director de Xarxa d'Evacuació d'Aigües Pluvials de la zona nord-oest de la ciutat.  
2.) Vist el projecte formulat per l'Institut Valencià d'Habitatge, SA, que s'ha presentat en aquest ajuntament per a la seua tramitació com a Pla Especial que complementa el Pla General, així com els informes favorables de l'arquitecte municipal, de l'enginyer tècnic d'Obres Públiques i de l'assessora jurídica de l'Agència de Desenvolupament Urbanístic.  
3.) Vist l'article 127.1.c) de la Llei Reguladora de les Bases de Règim Local, que atribueix a la Junta de Govern Local l'aprovació dels projectes d'instruments d'ordenació urbanística la aprovació definitiva o provisional de la qual correspon al Ple, s'acorda:  
1.) Fer propi el denominat Projecte del Pla director de Xarxa d'Evacuació d'Aigües Pluvials en la zona nord-oest de Castelló.  
2.) Aprovar el Projecte del denominat Pla director de Xarxa d'Evacuació d'Aigües Pluvials en la zona nord-oest de Castelló.  
3.) Formular al Ple la següent proposta d'acord, .assumint els antecedents i fonaments de dret que hi figuren., amb el següent tenor literal:  
.Fins a època recent la zona nord-oest de la ciutat es trobava afectada pel traçat ferroviari, l'antiga CN-340 i el propi llit del riu Sec, els quals s'han traslladat o s'han sotmés a obres de remodelació.  
El Pla General preveu el desenvolupament de catorze àmbits o sectors, que suposen la construcció d'unes 9.000 vivendes, amb una població potencial de 20.000 habitants; tot això unit a la població existent ens situa entre 25.000 i 30.000 habitants.  
Dins de les previsions referides es troba el desenvolupament immediat per l'Institut Valencià de la Vivenda dels Sectors 24-SU-R i 27-SU-R, que intensificarà l'ús de les infraestructures.  
D'altra banda, encara que s'estiguen duent a terme les obres de canalització del riu Sec, hi ha els barrancs del Sol i Penyeta que no posseeixen canalització pròpia i,  
Tenint en compte que:  
I. L'Institut Valencià d'Habitatge ha elaborat el Pla director d'Evacuació d'Aigües Pluvials en la zona nord-oest de Castelló, l'objecte del qual és definir les línies bàsiques a tindre en compte per a canalitzar els barrancs de la zona i resoldre de forma coordinada els problemes d'evacuació en els futurs desenvolupaments urbanístics del nord-oest de la ciutat. L'Institut Valencià d'Habitatge està duent a terme importants desenvolupaments urbanístics al nord-oest de la ciutat i ha redactat el projecte referit atenent a relacions de col·laboració que informen l'actuació de les Administracions Públiques, encara que l'objecte del Pla director és complementar el Pla General i la seua naturalesa és la de Pla Especial.  
II. El Pla director s'ha sotmés a informe dels serveis tècnics municipals que han posat de manifest la seua compatibilitat amb el planejament urbanístic aplicable i l'han informat favorablement.  
III. De l'article 23 de la Llei d'Ordenació del Territori i Protecció del Paisatge i article 38-d) de la Llei Urbanística Valenciana, es desprén la necessitat preveure en el planejament urbanístic la implantació de noves infraestructures i els Plans Especials són instruments de planejament espacial que s'elaboren en desenvolupament, complement o modificació del Pla General per a complir comeses com ara definir infraestructures i concretar el seu funcionament, tal com ocorre en aquest cas.  
IV. L'article 96 de la Llei Urbanística Valenciana en relació amb l'article 83-2 de la mateixa norma, estableixen que els Plans Especials es tramitaran pel mateix procediment que els Plans Generals, amb exposició pública durant el termini d'un mes a efectes d'al·legacions.  
V. L'article 123.1.i) de la Llei Reguladora de les Bases del Règim Local, modificada per la Llei 57/2003 de mesures per a la Modernització del Govern Local, estableix que correspon al Ple l'aprovació inicial del Pla General, per la qual cosa correspon al Ple iniciar la tramitació amb l'exposició al públic.  
VI. L'article 127.1.c) de la Llei suara esmentada estableix que la Junta de Govern Local aprovarà els projectes d'instruments d'ordenació urbanística l'aprovació definitiva o provisional dels quals correspon al Ple.  
Per tot això, atés que el Projecte va ser aprovat per la Junta de Govern Local i a proposta d'aquesta, s'acorda:  
1.) Exposar al públic durant el termini d'un mes a efectes d'al·legacions el denominat Projecte del Pla director de Xarxa d'Evacuació d'Aigües Pluvials en la zona nord-oest de Castelló.  
2.) Remetre el Projecte a la Confederació Hidrogràfica del Xúquer a efectes d'informe..  
La qual cosa es fa pública per a general coneixement i alhora s'adverteix que durant el termini d'un mes des de l'endemà a la publicació d'aquest anunci en el Diari Oficial de la Generalitat Valenciana, els qui estigueren interessats podran consultar l'expedient (de 9 a 14 hores, de dilluns a divendres, en les dependències de l'Agència de Desenvolupament Urbanístic, situades en l'avinguda Germans Bou núm. 16) i presentar-hi les al·legacions convenients.  
Castelló de la Plana, 6 de març de 2006.. L'alcalde: Alberto Fabra Part.